tomron87/hebrew-wikipedia-sentences-corpus huggingface dataset:
תרגיל חירום למתן מענה אחרי רעידת אדמה שפגעה בגנים לאומים התקיים ב 11 בדצמבר 2025, לשלשה אתרים שנפגעו בתרגיל: בית גוברין, מגדל צדק ותל אפק אנטיפטרוס, הגיע צוות של היחידה ועסק בהערכות נזקים וסיכונים ותכנון פעולות ייצוב מבנים ופינוי חפצים.
בעקבות אירועי 7 באוקטובר 2023, היחידה עובדת החל מדצמבר בשיתוף פעולה בפרויקט של ארץ חפץ ויד בין צבי, בתיעוד ואיסוף חפצי טראומה ביישובי מערב הנגב.
האיסוף והתיעוד ביישובי מערב הנגב הם חלק מתוכנית רחבה של שימור הזיכרון והוא נועד לאסוף חפצים לפני ההרס וההקמה מחדש של היישובים שנפגעו.
בשלב האיסוף ההתמקדות היא בעצם התיעוד והאיסוף והשארת צורת ואופן ההצגה בעתיד יישאר בידי הקהילות עצמן.
הכינוס השנתי של היחידה התקיים ב-23 בדצמבר 2024 בוועדת ההיגוי הבין משרדית להיערכות רעידות אדמה, בלוד, בהשתתפות ועדת ההיגוי ונציגי רט"ג.
בסוף היום נערך תרגיל הפעלה והערכה של מבנים לאחר רעידת אדמה.
יחידת התקיפה הכפרית של משמר הגבול או בראשי תיבות: ית"כ היא יחידה משמר הגבול אשר הוקמה באוגוסט 2022 ומטרתה להילחם ולהתמודד עם פשיעה חקלאית ומתן חיזוק הביטחון האישי של התושב מהמרחב הכפרי.
כיום ארבע יחידות תקיפה כפרית בפריסה במרחבים: דרום, מרכז, חוף וצפון של משמר הגבול.
היחידה לראשונה הוקמה באוגוסט 2022 תחת מג"ב צפון.
לשם הקמת היחידה גויסו 67 לוחמים, שיפעלו למיגור הפשיעה במחוז הצפוני של מג"ב.
אחוזים ניכרים מלוחמי היחידה הם משרתי קבע, בוגרי שירות קרבי במג"ב ובצה"ל.
מקצתם לוחמי סדיר של החיל, שהתגייסו ליחידה במסלול ייעודי.
בפברואר 2023 הוקמה יחידת הית"כ של מג"ב דרום.
זמן קצר לאחר הקמתה לוחמי ית"כ דרום הובילו לחשיפת חממת ענק ושטח גידול של סמים מסוכנים צפונית לאשדוד.
באוקטובר 2023 במהלך מתקפת הפתע על יישובי עוטף עזה, לקחו חלק לוחמי הית"כ בקרבות הבלימה מול המחבלים בעיר אופקים כאשר במהלכו נהרג פקד ניסים לוגסי, סגן מפקד יחידת תקיפה כפרית במג"ב דרום.
חלק מהייחודיות של יחידת התקיפה הכפרית היא שימוש בטרקטרונים ואמצעי הסוואה מיוחדים, וכן שימוש באמצעי תצפית ברמה הטכנולוגית מהגבוהות ביותר במשמר הגבול.
מסלול ההכשרה של לוחם ית"כ כולל קורס יסמ"ג וקורס מתיל"ן הכולל מארבים, תצפיות, יירוט ולוחמה ניידת, המקנה להם יכולות הסוואה והיטמעות בשטח.
חזית הדרום של חזבאללה היא יחידה בארגון חזבאללה שאחראית על דרום לבנון וכוללת את היחידות נַסר, עזיז ובַּדר.
היחידה הוקמה על ידי עימאד מורנייה והמפקד שלה היה עלי כרכי עד שנהרג במבצע סדר חדש.
לאחר מכן פיקד עליה היית'ם עלי טבטבאי עד לחיסולו.
לאחר שישראל נסוגה מרצועת הביטחון בדרום לבנון בשנת 2000, עימאד מורנייה הקים את היחידה על מנת שתשלוט באזור לפני שלבנון תשיג שליטה על האזור.
עימאד הקים תחתיה 3 תת-יחידות שונות כאשר כל אחת מהן תשלוט באזור אחר וכל המפקדים ידווחו לו.
במהלך מלחמת לבנון השנייה היחידה נלחמה בצה"ל וחלקים גדולים ממנה הושמדו, עקב זאת חזבאללה שיקם את היחידה והרחיב אותה.
בשנת 2008 עימאד נהרג בפיצוץ מכונית בשכונת כפר סוסה בדמשק, בהתנקשות שבוצעה, לפי תחקירים עיתונאיים בארצות הברית, במשותף בידי ה-CIA והמוסד.
לאחר שעימאד נהרג עלי כרכי הפך למפקד היחידה וליועץ הצבאי של חסן נסראללה.
בתחילת מלחמת חרבות ברזל, יחידות נַסר ועזיז ירו טילים ורקטות לעבר צפון ישראל באופן יומיומי.
ב-3 ביולי 2024, מפקד יחידת נַסר טאלב סאמי עבדאללה ומפקד יחידת עזיז אבו נעמה נאסר נהרגו בסיכול ממוקד בעיר צור.
ב-27 ביולי 2024 היחידה שיגרה מהר דב רקטה אל מג'דל שמס שגרמה למותם של 12 ילדים ובני נוער, ופצעה 34 נוספים.
בתגובה צה"ל הרג בסיכול ממוקד את פואד שוכר, מפקד הזרוע הצבאית של חזבאללה.
לאחר שפואד שוכר נהרג, היחידה ניסתה להגיב בירי של מאות טילים וכטב"מים לעבר מרכז וצפון ישראל, אך צה"ל פתח במבצע זה הרגע, מתקפת מנע שבה מאה מטוסים השמידו 7,000 משגרי רקטות ו-20% מכמות הרקטות לטווח קצר שהיה ברשות חזבאללה.
אולם היחידה הצליח לשגר 320 רקטות לעבר צפון ישראל.
ב-28 בספטמבר 2024, במבצע סדר חדש, צה"ל הרג בתקיפה את עלי כרכי, מפקד היחידה.
למחליפו מונה מייסד כוח רדואן, היית'ם עלי טבטבאי.
ב-1 באוקטובר 2024, צה"ל התחיל תמרון קרקעי בלבנון על מנת לפרק את תשתיות חזבאללה באזורים שמדרום לליטני, ולפרק את היחידה.
לנפת מרג' עיון פלשו עוצבות הגעש, האש והגליל, ולנפת בינת ג'בייל פלשו עוצבות האש והגליל.
ב-15 באוקטובר 2024, חטיבת ההרים פלשה לנפת חאצביא על מנת לפרק את תשתיות חזבאללה במרחב.
ב-25 במרץ 2025, ישראל חיסלה את חסן חלאווי, מפקד יחידת הנ"ט בחזית הדרום של חזבאללה, לאחר שהמשיך לקדם מתווי טרור במהלך הפסקת האש.
יחידת נַסר – יחידה האחראית על הנפות מרג' עיון, חאצביא, בינת ג'בייל וראשיא.
מפקד היחידה היה טאלב סאמי עבדאללה עד שנהרג במלחמת חרבות ברזל.
יחידת עזיז – יחידה השולטת בנפת צידון.
על היחידה פיקד אבו נעמה נאסר עד שנהרג במלחמת חרבות ברזל.
יחידת בַּדר – יחידה השולטת בג'זין ובצידון.
במהלך מלחמת לבנון השנייה, יחידה זו הייתה היחידה המרכזית שנלחמה וחלקים גדולים ממנה הושמדו.
לאחר מלחמת לבנון השנייה עשרות אלפי מחבלים הצטרפו ליחידה.
ב-22 בפברואר 2024, חסן "ג'עפר" סאלח, מפקד גזרת הר דב, נהרג בסיכול ממוקד.
ב-23 בפברואר, מוחמד עבד א-רסול עלוויה מפקד מרחב מארון א-ראס נהרג לאחר שנפצע בתקיפה 11 ימים קודם לכן.
ב-26 בפברואר, חסן חוסיין סלאמי, מפקד גזרת חג'ייר, נהרג בסיכול ממוקד.
ב-16 באפריל, אסמאעיל יוסף באז, מפקד גזרת החוף, נהרג בסיכול ממוקד.
ב-15 במאי, חוסיין אבראהים מכי, מפקד שטח בחזית הדרום, נהרג בסיכול ממוקד.
ב-20 במאי, קאסם סקלאווי מפקד מערך הרקטות והטילים בגזרת החוף נהרג בסיכול ממוקד.
ב-17 ביוני, מוחמד מוסטפא איוב, פעיל מרכזי ביחידת הרקטות והטילים של יחידת נַסר, נהרג בסיכול ממוקד.
ב-20 ביוני, פדל אבראהים, מפקד המבצעים בגזרת ג'וויא, נהרג בסיכול ממוקד.
ב-3 ביולי, מפקד יחידת נַסר טאלב סאמי עבדאללה ומפקד יחידת עזיז אבו נעמה נאסר נהרגו בסיכול ממוקד בעיר צור.
ב-20 בספטמבר, בתחילת מבצע חיצי הצפון, נהרג בסיכול ממוקד חסן חוסיין מאדי (מאצ'י).
בנוסף נהרג מוחמד אחמד רידא מפקד מרחב ההתקפה בגזרת אל-ח'יאם.
מאוחר יותר חסן עלי חוסיין, מפקד הכוחות המיוחדים של יחידת עזיז, נהרג בסיכול ממוקד.
בנוסף נהרגו גם סאמר עבד אל-חלים חלאווי מפקד מרחב ההתקפה בגזרת החוף, ועבאס סאמי מוסלמאני מפקד מרחב ההתקפה בגזרת קאנא.
ב-22 בספטמבר, צה"ל ניסה להתנקש בעלי כרכי, מפקד היחידה.
ניסיון ההתנקשות נכשל לאחר החלטה לא להקריס את הבניין שבו שהה עלי כרכי.
לפי הערכות עלי כרכי נפצע בניסיון ההתנקשות.
ב-28 בספטמבר, במבצע סדר חדש, צה"ל הרג בתקיפה את עלי כרכי, מפקד היחידה.
ב-1 באוקטובר, צה"ל התחיל תמרון קרקעי בלבנון על מנת לפרק את תשתיות חזבאללה באזורים שמדרום לליטני ולפרק את היחידה.
ב-3 באוקטובר, המחבל ח'דר א-שהאביה, שהיה אחראי על שיגור הרקטה למג'דל שמס, נהרג בסיכול ממוקד על ידי צה"ל.
ב-6 באוקטובר ח'דר (ח'צ'ר) עלי טוויל, מפקד מרחב כפר כילא, נהרג בסיכול ממוקד.
ב-7 באוקטובר נהרגו בתקיפה בגזרת חג'ייר: אחראי גזרת חג'ייר, חוסיין טלאל כמאל; אחראי גזרת חג'ייר היוצא, מוסא דיאב ברכאת; אחראי המבצעים בגזרת חג'ייר, מחמוד מוסא כרניב; אחראי הארטילריה בגזרת חג'ייר, עבדאללה עלי דקיק; ואחראי הארטילריה בגזרת בינת ג'בייל, עלי אחמד אסמאעיל.
ב-15 באוקטובר, חטיבת ההרים פלשה לנפת חאצביא על מנת לפרק את תשתיות חזבאללה במרחב.
ב-17 באוקטובר, חוסיין מוחמד עוואדה (עואצ'ה), מפקד גדוד של היחידה במרחב בינת ג'בייל, נהרג בסיכול ממוקד.
ב-20 באוקטובר, אל-חאג' עבאס סלאמה נהרג בסיכול ממוקד על ידי צה"ל.
אל-חאג' היה בכיר בעל תפקיד מרכזי בחזית הדרום.
ב-23 באוקטובר, צה"ל תקף את המפקדות של היחידה בעיר צור.
ב-31 באוקטובר, צה"ל תקף מתחמים של היחידה בדרום לבנון.
מוחמד ח'ליל עליאן, שפיקד על מערך הנ"ט של גזרת חג'ייר, נהרג באותו יום בסיכול ממוקד.
ב-1 בנובמבר נהרגו בסיכול ממוקד: חסן מאג'ד דיאב, אחראי הארטילריה בגזרת החוף; ומועין מוסא עז א-דין, מפקד גזרת החוף.
ב-2 בנובמבר 2024, במהלך מבצע חיצי הצפון, מפקד מערך הטילים והרקטות של יחידת 'נאצר', ג'עפר ח'דר פאעור, נהרג על ידי צה"ל בסיכול ממוקד.
ב-3 בנובמבר, פארוק אמין אל-עשי, מפקד מתחם אל-ח'יאם ובכיר ביחידה, נהרג בסיכול ממוקד.
ב-23 בנובמבר 2025, במהלך הפסקת האש בלבנון, מפקד חזית הדרום של חזבאללה ורמטכ"ל הארגון, היית'ם עלי טבטבאי, נהרג בסיכול ממוקד.
יחידת התמיכה הבריטית בסינגפור היא מתקן ימי של הצי המלכותי הבריטי, הממוקם בנמל סאמבוואנג שבסינגפור.
מדובר בשארית ממתחם גדול יותר שנקרא בעבר "HMNB Singapore" – בסיס הצי המלכותי הבריטי בסינגפור.
היחידה באחריותו של הפיקוד האסטרטגי.
היחידה מספקת שירותי דלק ואספקה אחרת לאוניות הצי המלכותי הבריטי הפועלות באזור, וכן לכלי שיט של מדינות נוספות.
מדובר בנוכחות הקבועה היחידה של הצי המלכותי שנותרה במתחם הבסיס הימי לשעבר.
היחידה מתוחזקת על ידי כוח ימי מס' 1022 (Naval Party 1022) ופועלת במסגרת הסכמות ההגנה של חמש המדינות (Five Power Defence Arrangements – FPDA).
היחידה נבנתה כשריד של HMNB Singapore, בסיס ימי בריטי רחב־היקף שנוסד בשנת 1938 כחלק מ"האסטרטגיה הסינגפורית" של הממלכה המאוחדת.
במהלך מלחמת העולם השנייה, הבסיס נכבש על ידי יפן לאחר קרב סינגפור (1942), אך הושב לשליטה בריטית עם כניעת יפן ב-1945.
לאחר קבלת עצמאותה של סינגפור ב-1965, הבסיס הימי צומצם בהדרגה והועבר סופית לשליטת סינגפור ב-1968. רוב שטח הבסיס הוסב למספנות מסחריות תחת השם "Sembawang Shipyard Pte Ltd", אך חלקים ממנו נשמרו לשימוש ביטחוני במסגרת הברית ANZUK (אוסטרליה, ניו זילנד והממלכה המאוחדת).
ב-1971, ANZUK הוחלפה בהסכמות ההגנה של חמש המדינות (FPDA – Five Power Defence Arrangements), בהן משתתפות גם סינגפור ומלזיה.
BDSSU הייתה אחד המתקנים שנותרו תחת שליטה בריטית כחלק ממחויבות זו.
בשנת 2013, נושאת המטוסים הבריטית HMS Illustrious עגנה בבסיס כחלק ממשימה הומניטרית לפיליפינים בעקבות סופת הטייפון "האיאן".
במסגרת הביקור, סופקו לנושאת המטוסים יותר מ-500 טון ציוד תוך פחות מ-24 שעות – פעולה שתוארה כ"המורכבת ביותר מאז מלחמת פוקלנד".
עד 2018, BDSSU נוצלה באופן חלקי בלבד, אך עם חזרתה האסטרטגית של בריטניה ל"מזרח תעלת סואץ", הפעילות גברה.
בשנים 2018–2019 שימשה היחידה את "HMS Sutherland", "HMS Albion", "HMS Argyll'' ו-"HMS Montrose" – הפריסה הגדולה ביותר של ספינות קרב בריטיות לאזור מאז שנות ה-50.
בשנת 2019, לאחר פרישת בריטניה מהאיחוד האירופי, החלה הממשלה לבחון הקמת בסיס צבאי קבוע במזרח הרחוק, כאשר סינגפור הייתה בין האפשרויות המרכזיות.
בשנת 2020 מנתה היחידה 33 אנשי צוות בריטים (חיילים ואזרחים), ונתנה שירות בממוצע ל-120 כלי שיט בשנה – בעיקר של מדינות ה-FPDA וארצות הברית.
ביולי 2021 עגנה קבוצת התקיפה של נושאת המטוסים אה"מ קווין אליזבת (R08) בסינגפור במהלך פריסתה המבצעית הראשונה.
הספינה המסייעת RFA Tidespring וספינות נוספות מהקבוצה תודלקו וסופקו ב-BDSSU.
"HMS Diamond" הגיעה אף היא לתיקון תקלות טכניות.
במאי 2021 הודיעה בריטניה כי שתי ספינות סיור מדגם "River-class", "HMS Tamar" ו-"HMS Spey", יוצבו לצמיתות באזור האינדו-פסיפי וישתמשו ב-BDSSU כמרכז הלוגיסטי העיקרי שלהן.
בעתיד צפויות להצטרף אליהן גם פריגטות מסוג Type 31.
יחידת התמיכה לאימוני הצבא הבריטי בבליז היא הבסיס המרכזי של הצבא הבריטי באמריקה הלטינית והגדול ביותר באזור הקריביים.
היחידה פועלת ממתחם Price Barracks שבקרבת בלמופן, ומשתפת פעולה עם צבא ההגנה של בליז.
בליז נחשבת לאחד מאתרי האימונים החשובים ביותר של הצבא הבריטי מחוץ לאירופה.
האימונים בג'ונגל מספקים לכוחות הבריטיים יתרון מבצעי ייחודי, תוך שימור מומחיות טקטית בלחימה בתנאים קשים.
היחידה כוללת 12 אנשי סגל קבועים ומעסיקה למעלה מ־100 עובדים אזרחיים מקומיים.
מדי שנה מתקיימים בבסיס עד חמישה תרגילי לחימה רגלית (Dismounted Close Combat Exercises) בקני מידה משתנים.
BATSUB מהווה מוקד עיקרי לאימוני שדה, במיוחד ללחימה בתנאי ג'ונגל, ומעניקה לכוחות הבריטיים סביבת אימונים ייחודית המדמה תנאים מבצעיים קשים במיוחד.
בנוסף לתפקידה הצבאי, היחידה מקיימת קשרים הדוקים עם מדינות באזור הקריביים ועם כוחות מקומיים לצורך חיזוק היציבות, פיתוח כישורי ביטחון אזוריים ושיתוף פעולה למען שלום וביטחון.
BATSUB מארחת גם את התרגיל הסופי של קורס מפקדי המחלקות של הצבא הבריטי (Platoon Commander's Battle Course) א, הנערך שלוש פעמים בשנה.
במתקני היחידה מתאמנים גם שותפים בין-לאומיים ממדינות אחרות, בהם כוחות מבריטניה, בליז וצבאות זרים נוספים.
בליז מספקת תנאי שטח ייחודיים הכוללים ג'ונגל צפוף, לחות גבוהה, חום כבד, ושטח הררי שמקשה על תנועה ולוגיסטיקה.
תנאים אלו הופכים את האזור לאחת מסביבות האימון הקשות והמאותגרות בעולם.
הג'ונגל משפיע באופן מהותי על טקטיקות הלחימה:הצמחייה הסבוכה מגבילה את שדה הראייה ואת מרחב הירי, עם זאת, היא מאפשרת הסוואה טבעית והקמת ביצורים מחומרי המקום.
הלחימה דורשת שליטה מוחלטת ביכולות הישרדות, ניווט, תקשורת ותחזוקה בתנאי קיצון.
החיילים נדרשים לפתח מיומנויות של חיים, הישרדות ולחימה בסביבה עוינת – כישורים הניתנים להעברה גם לתנאי שדה אחרים.
יחידת התערבות משטרתית היא יחידה מיוחדת במשטרה או במשמר הגבול המיועדת להתמודדות עם מצבי חירום, הפרות סדר חמורות, התפרעויות המוניות ואירועים ביטחוניים מורכבים הדורשים כוח משטרתי מאורגן ומוכשר.
יחידות התערבות מוגדרות ככאלה שעליהן להתערב באופן מיידי בכל התפתחות מסכנת חיים, כדי לסכל או לכל הפחות למזער נזקים באירוע.
היחידות מאפשרות לפיקוד המשטרה לקבל תמונת מצב עדכנית מכוח שמזנק מהר, מכתר, מקפיא מצב ואם צריך גם חותר למגע עד להגעת יחידת השתלטות, צוות משא ומתן, ושאר גורמים מקצועיים בהתאם לסיטואציה.
יס"מ – יחידת סיור מיוחדת
יחידת סיור מיוחדת (יס"מ) היא יחידת התערבות משטרתית השייכת למשטרת ישראל "הכחולה".
היחידה הראשונה הוקמה בשנת 1988 במרחב העמקים ומפקדה היה שמעון קורן.
בשנת 1991 הוקמה היחידה השנייה במחוז ירושלים (קדמו לה מספר יחידות פיילוט במהלך שנות השמונים אשר נקראו יל"ס - יחידה להשלטת סדר), ומאז הלכו וקמו יחידות יס"מ בכל גזרות משטרת ישראל.
יחידות היס"מ פרושות ברחבי הארץ במחוזות ובמרחבים השונים, הן כפופות מבצעית למפקד המחוז/המרחב ומקצועית לאגף המבצעים במטה הארצי.
מפקד היחידה הוא קצין משטרה בדרגת רב פקד, ותחת פיקודו פועלים מפקדי צוותים וצוותי לוחמים המורכבים מגברים ונשים.
הגיוס ליחידה נעשה על בסיס התנדבותי, והמשרתים בה הם אנשי קבע בוגרי יחידות קרביות בצה"ל או במג"ב, בעלי רובאי 05 ומעלה.
ההכשרה לתפקיד כוללת קורס שוטרים שנערך במכללה הלאומית לשוטרים, ולאחר מכן קורס לוחמי יס"מ.
התמודדות עם אירועי טרור המוניים
סיוע לכוחות משטרה במעצרים מסוכנים
איבטוח אירועים ציבוריים בעלי רגישות ביטחונית
זמינות עבור יחידות משטרה אחרות בגזרה באירועים חריגים (ירי, מרדפים, אלימות חמורה)
פינוי מאחזים ומבנים בלתי חוקיים
ביצוע צווי חיפוש/מעצר של חשודים חמושים/אלימים במיוחד
יסמ"ג – יחידת סיור מיוחדת גבול
יחידת סיור מיוחדת גבול (יסמ"ג), הידועה גם בשם סיירת משמר הגבול (סמ"ג), היא יחידת התערבות השייכת למשמר הגבול והיא המקבילה במג"ב ליחידת היס"מ במשטרה "הכחולה".
בשנת 1974 הוטלה האחריות לביטחון הפנים של מדינת ישראל על משטרת ישראל, בעקבות קבלת אחריות זו החל משמר הגבול להיות גורם משמעותי בלחימה בפשיעה ובהשלטת סדר בתוך שטח מדינת ישראל.
בשנת 1983 הוחלט להקים במג"ב סיירת מובחרת ללחימה בפשיעה באזור המרכז, כך קמה סמ"ג 1, אחריה קמו יחידות סמ"ג כמעט בכל מרחבי מג"ב.
יחידות היסמ"ג הן יחידות מבצעיות מיוחדות בעלות אמצעים טכנולוגיים מתקדמים, שעוסקות בעיקר בטיפול בהפרות סדר ובאירועים שדורשים התמודדות עם חומרים מסוכנים.
סיירות משמר הגבול ידועות במענה המהיר שהן נותנות לאירועים ביטחוניים ופליליים.
יחידות המסתערבים (ימ"ס) הן יחידות עילית של מסתערבים ללוחמה בטרור הפועלות משנת 1991 במסגרת משמר הגבול, בשיתוף פעולה עם צה"ל והשב"כ.
ייעודן הוא טיפול בהפרות סדר והפגנות באמצעות הסתערבות ונטרול הגורמים המתסיסים, וביצוע מעצרים בלב אוכלוסייה ערבית עוינת.
הייחוד של יחידות מסוג זה הוא הפעילות המסוערבת המתבצעת כאשר לוחמי היחידה מחופשים לעוברי אורח ערבים.
כיום פועלות שלוש יחידות ימ"ס:
יחידת ימ"ס איו"ש – פועלת באזור יהודה ושומרון ומתמחה בלוחמה בשטח בנוי
יחידת ימ"ס דרום – בעבר ימ"ס עזה, פועלת תחת פיקוד דרום ומתמחה בקליעה, צליפה ומרדף מוסק
יחידת ימ"ס ירושלים – כפופה למג"ב ירושלים, פועלת בגזרת עוטף ירושלים ומתמחה בעבודה מסוערבת באוכלוסייה צפופה
לוחמי יחידות ההתערבות עוברים הכשרה אינטנסיבית הכוללת:
שימוש באמצעים לא קטלניים (גז מדמיע, רימוני הלם, תותחי מים)
היחידות מצוידות בציוד מיגון מתקדם, כלי נשק מגוונים (רובי סער מדגמי M16, M4 קרבין ו-M5 קרבין), אמצעים לא קטלניים, רכבים משוריינים וציוד תקשורת.
בניגוד לימ"מ (יחידה משטרתית מיוחדת) - יחידת ההשתלטות הלאומית של ישראל העוסקת בשחרור בני ערובה, חיסול מחבלים מתבצרים ומשימות מבצעיות מדויקות - יחידות ההתערבות מתמחות בפעילות המונית והתמודדות עם אירועים רחבי היקף.
לוחמי יחידות ההתערבות, בעיקר היס"מ, הפכו ל"חלק מהנוף" בהפגנות הימין והשמאל הפוליטי בישראל, הפגנות פלסטינים ופעילי שמאל רדיקלי, תפילות ימי השישי במסגד אל-אקצא, המלחמה באלימות באצטדיוני הכדורגל, פינוי מאחזים ביהודה ושומרון, פינוי מבנים בלתי חוקיים במזרח ירושלים, בנגב ובצפון, והפרות סדר על רקע חברתי של קבוצות ורבדים בציבור הישראלי.
בימים כסדרם, עוסקות יחידות ההתערבות באכיפת עבירות חמורות, כל אחת לפי אופי הגזרות השונות - משמע, כל יחידה מתמחה בטיפול ובהתמודדות מול תופעות העבריינות הנפוצות באזור פעילותה.
נוכחות לוחמי יס"מ בולטת באזור לוד, רמלה, תל אביב-יפו, גבול ישראל-מצרים וכפרי הדרום, באר שבע, דימונה, אזור המשולש, ירושלים, יהודה ושומרון וכפרי הגליל.
ב-7 באוקטובר 2023, כוחות היס"מ היו מבין הכוחות הראשונים שהוקפצו לכל הזירות הכי בוערות במתקפת חמאס על ישראל.
בשל תפקידן, ובעיקר לאור תפקודן באירועים שונים, קנו לעצמן יחידות ההתערבות מוניטין של יחידות קשוחות, שלא נרתעות מעימותים פיזיים עם מתפרעים.
לאורך השנים נשמעו קריאות מכל גוני הקשת הפוליטית והחברתית על כך שהכוח אותו מפעילות יחידות ההתערבות רב מהנדרש, וכן טענות בגין אי ענידת תגי שם ושימוש לא חוקי באמצעים לפיזור הפגנות.
ועדות שהוקמו מטעם המדינה לאחר אירועים משמעותיים נתנו את דעתן והמלצותיהן בנוגע לפעילות היחידות בהקשרים שונים.
הַצֵּל (תעתיק: ווחדת א-ט'ל) היא יחידה מיוחדת של גדודי עז א־דין אל־קסאם, הזרוע הצבאית של ארגון הטרור חמאס, ובה כמה מאות מחבלים נכון לאוקטובר 2025.
מטרת היחידה היא שמירה על חטופים ישראלים, חיים וחללים.
חברי יחידת הצל נבחרים מתוך שורות הנוח'בה או המודיעין הצבאי של חמאס.
הקריטריונים לבחירתם כוללים יכולות צבאיות, קנאות דתית, נאמנות לארגון הטרור חמאס, קשרים משפחתיים והמלצות אישיות.
יחידת הצל הוקמה ב-2006 מספר חודשים אחרי חטיפת גלעד שליט, בהנחיית מוחמד דף, ובהובלת באסם עיסא (אבו עימאד), שהיה מח"ט העיר עזה בחמאס וחוסל במבצע שומר החומות.
בהקמת היחידה היה מעורב מוחמד סינוואר, שהיה אחראי ישיר על החזקת שליט.
רובם של הפעילים הראשונים שגויסו לשורות היחידה הגיע ממחנה הפליטים חאן-יונס, שבו גרו יחיא ומוחמד סינוואר.
קיומה של היחידה פורסם רק ב-2016, בסרטון של ארגון הטרור חמאס.
בסרטון הופיע דובר הזרוע הצבאית של חמאס אבו עוביידה (שחוסל באוגוסט 2025), והסביר, כי הצל היא יחידת עילית מסווגת, שהתכלית הסופית של פעולותיה היא שחרור אסירים פלסטינים מהכלא בישראל.
המידור הקפדני הנהוג ביחידת הצל מקשה על חדירה מודיעינית ופגיעה במחבלים מהיחידה.
עד לאוקטובר 2025 פורסמה על ידי ארגון הטרור חמאס זהותם של שישה פעילים בלבד של יחידת הצל שנהרגו לאורך השנים.
הפרופיל הטיפוסי של מחבלי היחידה העולה מהפרסומים הוא של מחבלים בעלי ניסיון בפעולות טרור נגד ההתנחלויות בעזה או כוחות צה"ל באזור במהלך האינתיפאדה השנייה, וכאלה שהוגדרו על ידי מפקדיהם בזרוע הצבאית כנחושים וקנאים במיוחד.
עד שנת 2014 כללה יחידת הצל עשרות פעילים בלבד, והתפקיד המרכזי שלה היה השמירה על גלעד שליט.
לאחר מבצע צוק איתן ב-2014 הייתה היחידה אחראית על החזקת חללי צה"ל הדר גולדין ואורון שאול, שנפלו בצוק איתן, לצד שמירה על אברה מנגיסטו והישאם א-סייד, שחצו את הגבול לתוך רצועת עזה.
לקראת 7 באוקטובר 2023 הוכנסה היחידה לסוד המתקפה המתוכננת, לאור התפקיד שיועד לה בקליטת החטופים והשמירה עליהם.
ההכשרה של המחבלים ביחידת הצל ארוכה וקשה והיא כוללת קורסים בתחום הטכנולוגיה והמודיעין כגון הסתוות, איתור מעקבים ובריחה מהם, וגם היכרות עם החברה הישראלית ולימוד עברית ואנגלית.
ביחידת הצל ננקטים מידור קפדני וביטחון מידע נוקשה, במיוחד בכל הנוגע למיקומים של דירות מסתור ומנהרות ייעודיות לשימוש היחידה.
מחבלי הצל נמנעים מהשארת חתימות דיגיטליות, מודעים לשיטות המעקב אחריהם, וחלקם הגדול לא מכיר את יתר החוליות ביחידה מלבד אלה שלהם.
במסלול השירות של מחבלי הצל משולבות גם במשימות חפירת מנהרות וייצור נשק.
בחוברות הדרכה רבות של הזרוע הצבאית של חמאס שנתפסו במהלך המלחמה ושימשו גם את מחבלי יחידת הצל, הוסבר שאין מניעה עקרונית או הלכתית לענות ואף להרוג שבויים, אם הדבר משרת את צורכי הארגון.
תפקוד היחידה מאז 7 באוקטובר 2023
מכיוון שמספר החטופים בסופה של מתקפת החמאס ב-7 באוקטובר עמד על למעלה מ-250, והיה גדול בהרבה מההערכה המקורית של חמאס, יחידת הצל הייתה חייבת לגדול בזמן קצר.
ליחידה גויסו פעילים חדשים, ומאז ראשית מלחמת חרבות ברזל היא מנתה כמה מאות אנשים.
לאור כמות החטופים הגדולה, לרבות ילדים ונשים, שהיו בידי חמאס עד סוף 2023, הוחזקו חלק מהחטופים בבתי אזרחים, או בידי פעילי הארגון שנחשבו מקורבים ואמינים פחות בהשוואה לחוג המצומצם המקורי של פעילי יחידת הצל.
יחידת הצל פיקחה על כל אתרי המסתור, הכתיבה את נוהלי הביטחון בהם, וקבעה את היחס הנדרש כלפי החטופים.
מאז תחילת מלחמת חרבות ברזל עסקה יחידת הצל בשמירה על החטופים החיים והעברתם בין מקומות מסתור, בהבאת החטופים לידי הצלב האדום, כולל השתתפות בטקסי הראווה במהלך שחרור חלק מהחטופים, שבהם נראו אנשי יחידת הצל כשהם נושאים כלי נשק ישראליים שנלקחו שלל, בעיקר רובי "תבור".
במהלך אירועי שחרור חטופים התגלה גם כי ביחידת הצל משולבות נשים, שתועדו מעבירות חטופים לידי הצלב האדום.
אנשי הצל היו אלה שערכו את שיחות הטלפון בין החטופים החיים למשפחותיהם זמן קצר לפני ששוחררו באוקטובר 2025.
יחידת יואב היא יחידת התערבות משטרתית במחוז דרום של משטרת ישראל ומהווה כוח עתודה ראשוני לסיוע באירועים חריגים ובפרט במחוז בו היא פועלת, בתחומי פעילות חבלנית עוינת, תחומי חירום ולחימה בפשיעה חמורה, וכן היא מתמחה בטיפול בהפרות סדר.
היחידה הוקמה באפריל 2012, ובראשותה עומד מפקד בדרגת ניצב-משנה ששמו לא מפורסם לציבור.
היחידה לקחה חלק באירועים רבים ביניהם: אירוע הפרות סדר קשים, אבטחת ביקורי נשיאי ארצות הברית ברק אובמה וג'ו ביידן, פינוי והריסת אום אל-חיראן, תפיסות אמצעי לחימה, איתור מעבדות וחממות סמים, מרדפים אחרי בריוני תנועה בכבישי הנגב, סיוע לשב"כ במעצרים וחיפושים על יעדים ולחימה בטרור.
כמו כן, היא מעורבת באיטום והריסת בתי מחבלים.
החטיבה מונה כ-200 לוחמים המחולקים לארבע זרועות לפי אזור מגוריהם, בין דימונה לאשדוד:
זרוע רקיע – האמונה על הפעלת רחפנים ותיעוד מבצעי בשטח.
זרוע האופנועים – שוטרים רכובים שייעודם לחימה בתופעת הבריונות בכבישי הדרום ובנושא הפשיעה החמורה.
הזרועות המבצעיות – שתי זרועות מבצעיות של לוחמים אשר מונות 6 צוותים שמתמחים במגוון פעולות סיכול אכיפה ופשיעה במחוז הדרומי.
היחידה הוקמה באפריל 2012 בפיקודו של מני בנימין.
ב-2013 פיקד על היחידה יוסי גולן.
הוא המשיך בתפקידו עד שנת 2017 לפחות.
היחידה השתתפה באירועי הפרות סדר משמעותיים, כגון במהומות ערביי ישראל ב-2014 ובמהומות שלהם בזמן מבצע שומר החומות ב-2021, והפגנות בלפור ונוספות.
בתקופת אינתיפאדת הסכינים נטרלה היחידה מחבלים בירושלים, והיא השתתפה בלחימה בטרור במבצע צליל מכוון ב-2015. היחידה פינתה את הכפר אום אל-חיראן, כפר בלתי חוקי שהשתלט על קרקעות בנגב, סייעה בהקמת קו חשמל לאורך כביש 40, ומעורבת עד היום בתפיסת אמצעי לחימה ואיתור מעבדות סמים באזור הנגב.
היחידה הייתה מעורבת באבטחת ביקורי נשיאי ארצות הברית ברק אובמה וג'ו ביידן, והיא מבצעת משימות ביטחון שוטף בכבישי הנגב, בדגש על כבישים 25, 31, 40 ו-60. כמו כן, היא נותנת סיוע לשב"כ במעצרים ובחיפושים.
בהמשך כיהן על היחידה אבי לוי.
בתקופתו התרחש טבח שבעה באוקטובר, ובו לוחמי היחידה לקחו חלק בסיכול חוליות מחבלים בצומת נתיבות, בקרב שדרות וביישובי העוטף.
לוי סיים את תפקידו ב-21 במרץ 2025, והוחלף על ידי ששון שלמה.
שלמה הוחלט ביולי על ידי יורי מזובובסקי, שכיהן קודם לכן כמפקד תחנת אשדוד.
בתקופתו נערך בנגב מבצע סדר חדש בנגב, ובו נלחמה היחידה בפשיעה בדואית ובהפרות סדר שביצעו בדואים תושבי האזור.
+שםתקופת כהונה כמפקד היחידההערותמני בנימין2012–המפקד היחידה הראשון.
בהמשך פיקד על להב 433.יוסי גולן–2013–2017–מפקד היחידה בזמן מהומות ערביי ישראל, אינתיפאדת הסכינים, מבצע צליל מכוון, פרשת אום אל-חיראן וביקור נשיא ארצות הברית ברק אובמה.
בהמשך פיקד על החטיבה הערבית.אבי לוי–21 במרץ 2024מפקד היחידה בזמן טבח שבעה באוקטובר.21 במרץ 2024 – יולי 2025בהמשך פיקד על מרחב רותם.יורי מזובובסקייולי 2025 –מפקד היחידה בזמן מבצע סדר חדש בנגב.
לוטם (החטיבה להתעצמות טכנולוגית מבצעית, או בקיצור "חטיבת ההתעצמות"; לשעבר "היחידה לתקשוב וטכנולוגיות מידע"), הייתה יחידה טכנולוגית-מבצעית באגף התקשוב בצה"ל.
לוטם סיפקה פלטפורמות ופיתחה מערכות בתחומי התמחותה ליחידות צה"ל השונות ולגופים ביטחוניים נוספים.
החטיבה נסגרה בסוף 2025 עת התפצלה לחטיבת בינה וחטיבת ספֵירה.
מפקדת היחידה האחרונה הייתה תא"ל יעל גרוסמן.
ייעוד היחידה היה ייזום, פיתוח, הקמה, תפעול ותחזוקה של מערכי תקשוב אינטגרטיביים כלל-צה"ליים, גיבוש ארכיטקטורה ותקנים טכנולוגיים תקשוביים עבור כלל צה"ל.
רבים מהמיזמים של לוטם נחשבים מסווגים.
אבנט – תשתית תקשורת צה"לית רחבת סרט ומאובטחת.
ורד הרים – רשת תקשורת סלולרית מוצפנת לשימוש צה"ל.
טירת האגם – מערכת שליטה ובקרה לפיקוד ולמטכ"ל.
הדוור הבא – מערכת הדואר האלקטרוני הצה"לית.
אפיק רחב – תקשורת רחבת פס להעברת נתונים, וידאו ושמע בהיקפים נרחבים, מבוססת טכנולוגית WiMAX.
ג'יני – מערכת צ'אטבוט הבינה המלאכותית של צה"ל.
יחידת שחר – בית התוכנה למערכות ארגוניות לניהול ותמיכת הלחימה של צה"ל.
היחידה אחראית ליזום, לפתח וליצור שרותי תוכנה ארגוניים וכן לחקור ולמצות מבצעית את המידע הארגוני והלוגיסטי של צה"ל, כל זאת במטרה להעלות את הכשירות והמוכנות, להביא להתייעלות משאבית ובירוקרטית ולשפר את חוויית השירות בצה"ל.
מעוף (תוכניות ומערכות תקשוב) – האחראית על הובלת פרויקטים רב זרועיים, הובלת תוכנית העורף הכוללת את מערכות ההתרעה לתושבי ישראל, תכנון והקמת מערכות תקשורת אלחוטיות (סלולר, תקשורת לוויינים, עורקי קישור רחבי סרט), מערכת החוזי הצה"לית ועל הרשת הנייחת הצה"לית.
ממר"ם (מרכז המחשבים ומערכות המידע) – אחראי על תפעול היישומים ותשתיות המחשוב ופיתוחן.
החל ממאי 2013 ועד לשלהי 2015 הוכפף בית הספר למקצועות המחשב לממר"ם.
מרכז חושן (לשעבר מתנ"ץ) – אחראי על הפעלת מערכי התקשורת בצה"ל, בין השאר על מתן שירותי טלפוניה, תקשורת נתונים רחבת סרט, וידאו ותשתיות תקשורת אופטיות.
למרכז כפופים גם שלושה גדודי תקשוב מטכ"ליים.
מצפ"ן – מערכות צבאיות לפו"ש (פיקוד ושליטה) וניהול.
בית התוכנה למערכות שו"ב ופו"ש של צה"ל.
בית הספר למקצועות המחשב – אחראי על הכשרת חיילים בתחום המחשוב והסייבר בצה"ל.
עתיד (עיצוב תקשובי דיגיטלי) – מובילה את פרויקט ה-IT הגדול ביותר בצה"ל – הקמת מרכזי המחשוב המודרניים הצה"ליים.
המחלקה אחראית על הקמת קריית התקשוב הדיגיטלית בנגב וכן על עיצוב ומימוש תוכנית הקמפוסים החכמים בצה"ל.
נוסף על כך, אחראית המחלקה על עולם ההדמיה ומוצבי הפיקוד והשליטה המטכ"ליים, תהליכי הרכש בעולמות הדיגיטל, תכנון ומימוש תוכניות העבודה של לוטם.
סמלשם היחידהתחום אחריותמפקדיחידת מעוףאחראית על הובלת פרויקטי תקשוב ותוכניות רב זרועיות, לרבות הובלת תוכנית העורף הכוללת את מערכות ההתרעה לאזרחי מדינת ישראל ותכנון והקמת מערכות תקשורת.אל"ם אווה שולמן חנגהמרכז המחשבים ומערכות המידע (ממר"ם)יחידת המחשבים הראשית באגף התקשוב.
עיקר עיסוקה הוא תפעול מרכזי המחשבים, הפעלת מרכז תמיכה כלל-צה"לי בנושא מחשוב, וכן ניטור ובקרה של אותן מערכות.אל"ם גלעד יביןמרכז חושןאחראי על הפעלת מערכי התקשורת בצה"ל, בין השאר על מתן שירותי טלפוניה, תקשורת נתונים רחבת סרט, וידאו ותשתיות תקשורת אופטיות.
היחידה מכשירה חיילים כן לאגף התקשוב וכן לשאר היחידות הטכנולוגיות בצה"ל.סא"ל א'
היחידה הוקמה ב־3 במרץ 2003 כמסגרת לתוכה התמזגו מספר יחידות, שהיו קודם לכן בחיל התקשוב ובחטיבת התקשוב המטכ"לית.
שמה של היחידה נבחר על ידי מפקדה
הראשון, תא"ל יהוא אבן זהב והוצמדו לו ראשי התיבות "היחידה לתקשוב וטכנולוגיות מידע".
יחידות לוטם שוכנות במספר בסיסים במרכז הארץ, ובעיקר מחנה צריפין ומחנה מקלף ברמת גן.
ישנה תוכנית לרכז את כל יחידותיה של מסגרת זו בבאר שבע, במסגרת פרויקט הקמפוס הטכנולוגי שיוקם בצמוד לאוניברסיטת בן-גוריון, אליו יועברו כמעט כל יחידות אגף התקשוב.
במאי 2021 הוענקה לראשונה סיכה למשרתים ביחידה ובה הסמל החדש של היחידה.
בדצמבר 2025 פוצלה יחידת לוטם לשתי יחידות באגף התקשוב וההגנה בסייבר - חטיבת בינה וחטיבת ספירה.
יחידת מסה אטומית מאוחדת (Unified atomic mass unit) (החליפה את יחידת מסה אטומית, AMU או amu) היא יחידת מסה המשמשת למדידת המסות של אטומים ומולקולות.
כינויה החלופי של היחידה, דלטון (Dalton, סימן: Da), הוא על שם ג'ון דלטון.
היא נקראת "מאוחדת" משום שהתקבלה על דעת פיזיקאים וכימאים כאחד.
סימנה של היחידה הוא u.
היא שווה בדיוק ל- ממסתו של אטום של האיזוטופ פחמן-12, אשר מכיל 6 פרוטונים, 6 נייטרונים ו-6 אלקטרונים.
יחידת מסה אטומית מאוחדת אחת שווה למסה הממוצעת המשוקללת של הפרוטון, הנייטרון והאלקטרון, דהיינו, חצי מסת הפרוטון ועוד חצי מסת הנייטרון ועוד חצי מסת האלקטרון, בניכוי פער המסה (אנרגיית הקשר הגרעינית לנוקליאון) של פחמן-12. יחידת מסה אטומית מאוחדת שווה בדיוק או kg.
ביחידות של מסה אטומית מאוחדת המסה של הפרוטון היא בקירוב 1 וכך המסה של הנייטרון, לכן כשידוע מספר הפרוטונים והנייטרונים באטום, ומאחר שמסת האלקטרונים קטנה בהרבה, אפשר לדעת בקירוב את מסתו האטומית.
יחידת מסה אטומית מאוחדת משמשת גם לציון מסה מולקולרית, שהיא המסה של מולקולה.
לעיתים קרובות, מסתן של מולקולות גדולות, בפרט מולקולות אורגניות, מצוינת ביחידה של , המכונה גם קילודלטון (kDa).
לדוגמה, מסת מולקולה של נוגדן מסוג IgG היא בערך .
לאור גודלן של מולקולות אלו והעובדה שלעיתים הן אינן זהות זו לזו (כלומר, שתי מולקולות שונות של אותה תרכובת אורגנית עשויות שלא להכיל בדיוק את אותו הרכב של אטומים), הנתון עשוי להיות מקורב בלבד.
ב-1805 מצא ג'ון דלטון כי לאטומים מסה קבועה ואופיינית, כאשר האטום הקטן ביותר – מימן – הוא בעל יחידת מסה אחת.
בכך סתר דלטון תאוריה, שהייתה נפוצה מאז ימי יוון העתיקה, כי לכל האטומים מסה אחידה.
ב-1961 אומצה ההגדרה הנהוגה כיום: יחידת מסה אטומית מאוחדת היא החלק ה-12 ממסתו של אטום פחמן-12. ההצעה אימצה את גישת הפיזיקאים של בחירה באיזוטופ יחיד.
לפי נורמן הולדן ראש הוועדה למשקל אטומי ההצעה לבחור בפחמן-12 הועלתה על-ידי הפיזיקאי כבר ב 1957 בשל השימוש הרווח באותה עת בפחמן-12 כתקן משני בספקטרומטריית מסות.
הרעיון הופץ על-ידי בקרב פיזיקאים וכימאים כאחד במטרה לפתור את המחלוקת סביב ההגדרות השונות שהתבססו על חמצן.
הכימאים שדבקו תחילה במסה הממוצעת של האיזוטופים נאותו לשינוי משום שהפער בין שתי השיטות בפחמן הוא 42 חלקים למליון בלבד ואילו בחמצן הוא 275.
המרה של מסה אטומית או מסה מולקולרית למסה מולרית
המסה האטומית או המסה המולקולרית של חומר, ביחידות מסה אטומית מאוחדת, שווה למסה המולרית של מול אחד של אותו חומר, בגרמים.
שני הנתונים שווים בדיוק, לפי עצם הגדרתו של קבוע אבוגדרו: "מספר חלקיקים השווה למספר האטומים המצויים ב-12 גרמים של פחמן-12".
מכיוון שהמסה האטומית של פחמן-12 היא בדיוק , גם זאת לפי הגדרה, מובן כי קיימת זהות בין המסה המולרית של חומר, ביחידות g/mol, לבין מסתו האטומית או מסתו המולקולרית ביחידות u.
לדוגמה, אם מסתה של מולקולה אחת היא , מסתו של מול אחד, כלומר, מספר אבוגדרו של מולקולות כאלו, היא 150 גרם, לפי החישוב:
כאשר החומר הנמדד הוא מולקולה המכילה יותר מסוג אחד של אטום, יש לשקלל את שיעורי האטומים השונים שבתוך המולקולה כדי למצוא את מסתה המולקולרית והמולרית.
לדוגמה, מים הם בעלי הנוסחה המולקולרית H2O, כלומר, כל מולקולה מכילה שני אטומי מימן ועוד אטום חמצן.
מכיוון שרוב היסודות מופיעים בטבע כתערובת של איזוטופים שונים, שלכל אחד מהם מספר מסה ומסה אטומית שונה, יש להשתמש בנתון של משקל אטומי, או מסה אטומית יחסית (relative atomic mass).
המשקל האטומי של מימן הוא .
המשקל האטומי של חמצן הוא .
לפיכך, המסה המולקולרית של מים היא
והמסה המולרית של מים היא .
יחידת מידה (או אמת מידה) היא גודל מוסכם וקבוע, המשמש למדידת מאפיין של עצם מסוים, באמצעות השוואת מאפיין זה ליחידת המידה.
מטר, למשל, היא יחידת מידה לאורך, המאפשרת למדוד את אורכם של עצמים.
יחידות מידה קיימות מימי קדם, כיוון שהצורך להשוות כמויות שונות של דברים הוא צורך בסיסי הנוצר בכל חברה שיש בה צורה כלשהי של מסחר, תהיה פרימיטיבית ככל שתהיה.
האמה, למשל, היא יחידת מידה לאורך המופיעה בתורה, והתורה מחייבת הקפדה על מידות תקניות.
לאורך רוב ההיסטוריה מרבית יחידות המידה לא היו מבוססות על גודל טבעי אוניברסלי, אלא נבעו מהסכמה חברתית.
גם כאשר קיימת יחידת מידה טבעית, כגון היממה, שהיא משך הזמן הנחוץ לכדור הארץ להשלים סיבוב אחד סביב צירו, הרי חלוקתה ליחידות קטנות יותר, כגון שעה, מבוססת על החלטה שרירותית.
כתוצאה מכך נוצרו בתרבויות שונות יחידות מידה שונות.
למדידת אורך, למשל, התפתחו האמה, היארד והמטר.
יחידות מידה משמשות לתקשורת אנושית, ולכן ריבוי יחידות מידה שונות מקשה על תקשורת זו.
עם התפתחות המדע, נוצר הצורך ביצירת יחידות למדע, שתהיינה אוניברסליות ומוסכמות על כל האנושות.
המאמץ הראשון לייצר מערכת כזאת נערך בצרפת בסוף המאה ה־18 (לאחר המהפכה הצרפתית) עם הגדרת המטר והקילוגרם שנקבעו כמידות תקניות מחייבות בצרפת.
המטר והקילוגרם היו "טבעיים" כי הם התבססו על תכונות טבעיות ולא אנושיות שרירותיות.
המטר נקבע כחלק ה־10,000,000 של המרחק על פני כדור הארץ מהקוטב הצפוני עד לקו המשווה לאורך המרידיאן של פריז.
הקילוגרם נקבע כמשקלו של דצימטר (עשירית המטר) מעוקב אחד של מים.
המערכת כולה הייתה "הגיונית" ו"אוניברסלית" כי כל היחידות השונות בה נבעו זו מזו והשתלבו זו בזו באופן עקיב.
כמו כן היחידות השונות במערכת התייחסו כולן זו לזו בכפולות של 10, על מנת להקל על חישובים ומדידות.
לשם השוואה: בשיטה הבריטית, בכל יארד יש שלוש רגליים, בכל רגל יש 12 אינצ'ים, בכל פאונד יש 16 אונקיות רגילות, בכל גלון יש ארבע קווארטות ושמונה פינטות וכן הלאה, כלומר גם היחידות וגם היחסים ביניהם נראים שרירותיים ולא מסודרים במערכת עקיבה.
בהדרגה כל העולם המדעי עבר לשימוש בשיטה הצרפתית, ובהדרגה שופרה הגדרת היחידות ואף נוספו אליה יחידות חדשות.
כך נוצרה בשנת 1832 מערכת היחידות cgs - מערכת המידות המדעית הראשונה, אשר הורחבה בשנות ה-70 של המאה ה-19 על ידי ג'יימס קלרק מקסוול.
כיום, כל היחידות התקניות מרוכזות בשיטת ה-SI - מערכת היחידות הבינלאומית, שהיא התפתחות של השיטה הצרפתית, המשמשת כתקן במדע, ובה יחידת המידה הבסיסית לאורך היא המטר, הזמן נמדד בשנייה והמסה בקילוגרם.
מערכת ה-SI הומצאה בשנות ה-40 ונקבעה כתקן מחייב בשנת 1960. ייחודה של מערכת SI הוא שרוב היחידות בה מבוססות על תופעות טבע הניתנות למדידה מדויקת ביותר.
יוצאת דופן מחוקיות זו היא יחידת הק"ג אשר מוגדרת להיות המסה של אב הטיפוס הבינלאומי לקילוגרם.
בחיי המעשה נמשך השימוש ביחידות שונות, שהן לעיתים משתנות ממקום למקום.
בארצות הברית, למשל, יחידת המידה לאורך היא היארד (ונגזרותיה) ולא המטר, המקובל כמעט בכל מדינות העולם.
קיומן של יחידות מידה שונות למדידה של אותו מאפיין, מחייב המרה מיחידת מידה אחת לאחרת, למשל המרה ממעלות צלזיוס למעלות פרנהייט (על תקלה חמורה שמקורה בטעות בהמרה של יחידות מידה ראו בערך דאון גימלי).
העובדה שבארצות הברית יחידת המידה לאורך היא היארד (ונגזרותיה), ואילו באירופה יחידת המידה המקבילה היא המטר, מחייבת גופים הרוכשים ציוד משני מקורות אלה להחזיק מלאי של ברגים, למשל, בשתי יחידות המידה, ולהקפיד שלא להתבלבל.
על אף הבלבול עם יחידות המידה של מסה, יחידת המידה של משקל היא ניוטון, על אף שגם יחידות כמו קרט מתאימות למשקל.
מיליגרם (מ"ג) (mg): אלפית הגרם
גרם (g = 1,000mg או gr או gm): אלפית הקילוגרם
אונקיה (16 אונקיות אווארדיפואה = 1 ליברה אווארדיפואה)
"מיטב" היא היחידה הצבאית המופקדת על ביצוע הליכי המיון והשיבוץ של כלל המיועדים לשירות ביטחון (מלש"בים) והחיילים בצה"ל.
היחידה שייכת לחטיבת תכנון ומנהל כח האדם (חתומכ"א) והיא תחת פיקוד אגף כוח האדם (אכ"א).
מפקדת היחידה הנוכחית היא אלוף-משנה יפעת יגר אשר.
היחידה הוקמה ב-23 במאי 2006 מאיחודן של שתי יחידות: בסיס קליטה ומיון (בקו"ם) ומנהל הגיוס (מנה"ג).
הלשכות כפופות מבחינה מקצועית לענפים השונים במפקדת מיטב, המנהלים את כל הליכי הרישום וההתייצבות הראשוניים בלשכת הגיוס, בדיקת התאמה לגיוס, איתור קדם צבאי וכדומה.
הליך הגיוס עצמו מתבצע במתחם הקליטה במחנה דורי (תל השומר).
בנוסף מטופלות במיטב בקשות פרט שונות של כלל החיילים בצבא (למשל, קיצור שירות), וכן ישנן אוכלוסיות משרתים מסוימות הכפופות למיטב (כגון: מתנדבים, תלמידי ישיבות הסדר ובעלי פטור זמני).
עם הקמת צה"ל הוקמה יחידת "קֶלֶט", יחידת הקליטה והמיון.
במלחמת העצמאות שימש מחנה יונה כבסיס הקלט הראשון.
בהמשך היחידה שכנה במחנה צריפין והייתה באחריות אגף משאבי אנוש במשרד הביטחון.
יחידת "קלט" הייתה אחראית על קליטת חיילים, והייתה מופרדת מן "המכון הפסיכוטכני הצבאי" - היחידה האחראית על המיון והאבחון.
בסוף שנות ה-50 אוחדו הקלט ויחידת המיון, הועברו מצריפין למחנה תל השומר ויצרו את "בסיס הקליטה והמיון".
בשנת 1966 הועברה האחריות על מיון ושיבוץ ממשרד הביטחון לצה"ל, והיחידה עברה לשיפוט הצבא.
בתחילת שנות ה-70 מונה למפקד הבקו"מ אל"ם אליעזר (בּוּכָה) בוכהייסטר.
ענף קו"ל (מדורים: קליטה, משא"ן לוגיסטיקה ובינוי) - ענף זה מאחד תחתיו את כלל תחומי האחריות הלוגיסטית ביחידה (מזון והובלות, אפסנאויות שונות, מחלקת רכב, בינוי ואבטחה וכולי).
בנוסף אחראי הענף על מתחם הקליטה (שרשרת החיול ורחבת האוטובוסים) ועל הניהול הלוגיסטי של המתחם (את ההחלטה לאן לשנע את החיילים מבצע ענף תגבורת סדיר).
כמו כן, בסוף שנת 2008 שולב בענף מדור משא"ן (משאבי אנוש), המרכז את תחום כוח האדם והסגל (תנאי שירות, חינוך וכולי) ביחידה, שבעבר היה כפוף למפקד הארגון.
מדור תקשוב (לשעבר מיכון) - המדור על כלל תהליכי המחשוב והתקשורת במערכות המידע המרכזיות של מיטב.
עם איחוד מנה"ג ובקו"ם, עסק המדור גם באפיון, פיתוח ותחזוקה שוטפת של מערכות המידע של מנהל הגיוס, עד להקמתו של ענף ERP.
ב-2014 התאחד המדור עם מדור טו"פ (טכנולוגיות ופיתוח), והוסיף תחתיו עוד תחומי אחריות - כגון רכש ציוד מחשוב, הטמעת טכנולוגיות וחידושים, רישום וניהול קורסי המחשוב ביחידה וכולי.
מדור קליטה - הגוף המתכלל את יום גיוסו של החייל מרגע קליטתו במתחם הקליטה ועד פינויו לבסיס הטירונים.
מדור קליטה אחראי על שרשרת החיול, אפסנאות הקליטה, הלנת המתגייסים ביום גיוסם (חיילים המיועדים ליח"ש בלבד), מרפאת מיטב ומעצר מיטב אשר מתעסק באוכלוסיית המשתמטים מצה"ל, סרבני החיול, סרבני הפינוי ועברייני משמעת למיניהם.
מדור אבחון והערכה - מטפל בפניות חיילים לגורם בריאות הנפש בזמן שהותם במיטב.
ענף תגבורת סדיר - הענף האחראי לגיוס כלל חיילי וחיילות צה"ל ואחראי על שיבוצם למערך הלוחם ותומך הלחימה.
מדור סדיר ומעבר - המדור האחראי על שיבוץ חיילים במקצועות לחימה ות"ל.
תא ר"ם 4א - (תנה"ג) - התא האמון על כלל החיילים עד להכשרתם הראשונית ביחידות השונות, כמו כן התא מתעסק בכל נושא הבקרה התהליכית, ניהול הגיוס, ניתוח נתונים, שיבוצים ועוד.
תא נפקדים - התא אחראי על נפקדי הגיוס/ נפקדים (שהם חיילי מעבר (חיילים ללא תפקיד)) אחראי על הסדרת הנפקדות שלהם והחזרתם לשירות תקין.
תא הצבות - התא אחראי על הצבת המלש"בים לסמכויות המתגייסים להכשרה ראשונית, והעברת נתוניהם ליחידות הקולטות.
משרד תנועה ולחימה - המשרד האמון על קליטת חיילים שנפלטו מיחידות צה"ל והפנייתם לגורמים הישימים בהם: קציני מיון, ועדות רפואיות ואפסנאות לצורך שיבוץ מחדש.
המשרד אמון על צווי הצבה לחיילים המגיעים ליחידות השונות, קליטת חיילים ומשתמטים מהכלא, מעביר אותם את שרשרת החיול ומשם לקבלת שיבוץ/פטור משירות צבאי וכן הצבה ביחידה הבאה.
ר"ם 8 - יחידה בפני עצמה הכפופה למדור סדיר ביחידת מיטב האחראית על דחיות השירות בצבא לחיילי סדיר בלבד.
בתא ר"ם 8 נמצא מש"ק (מפקד שאינו קצין) אחד בלבד האמון על טיפול החיילים בדח"ש (דחיית שירות) כאשר הוא כפוף לראש משרד תנועה ולחימה.
פלוגת ממתינים - פלוגה האחראית על המתנתם של חיילים המשתבצים במשרד תנועה ולחימה עד להתחלת טירונות/קורס להם מיועדים.
מדור נשים - המדור העוסק באוכלוסיית הנשים החיילות בשירות המועמדות לשירות ביטחון.
המדור מקביל למדור סדיר ומעבר המתעסק באוכלוסיות הגברים.
מדור בני ישיבות (בני"ש) - המדור האחראי על כוח האדם של ישיבות ההסדר, הן בעת שחיילי ההסדר בישיבה והן כשהם בצבא.
בסמכותו לקבוע מועדי ושיבוצי גיוס, הוא מטפל בעניינים השוטפים של החיילים בני הישיבות ומשחררם לישיבותיהם בסיום השירות.
המדור עובד מול ראשי ישיבות הסדר ומול איגוד ישיבות ההסדר (ארגון הגג של ישיבות ההסדר).
מדור איתור ומיון (מדור איתור קד"ץ בעברו) - מדור איתור ומיון נחשב המוביל בחשיבותו ביחידת מיטב ובעל גורם משמעותי בקביעת תהליך הגיוס.
המדור האחראי על האיתור הקדם צבאי של רוב אוכלוסיית הבנות והבנים שלא מיועדים לחימה.
•הפקת שאלוני העדפות (בעבר מנילה)
האיתור למקצועות נרחבים כגון: תפקידי חיל האוויר, תוכניתנים, פרמדיקים, מדריכות סימולטור, דובר צה"ל וכדומה.
מדור איתור ומיון הוא המדור האחראי על כלל שיבוצי תומכי ותומכות הלחימה.
בתוך מדור איתור ומיון קיים תא מיון מלש"ב (תמ"מ) האחראי על כל שיבוצי הקביעה ללא מיון.
המדור מתכלל בעשייתו את האיתור לחיל המודיעין ולמסלול תלפיות.
המדור מתכלל גם את תחום קד"צ הנהיגה המטכ"לי המכשיר נהגי משא כבד עם רישיון נהיגה C לכל הצבא.
המדור כולל בתוכו תחומים של שילוב אוכלוסיות ייחודיות במטרה לשלבם בכלל התפקידים בצה"ל בצורה שווה, ביניהם תא בת-חיל.
כלל צווי הגיוס והטיפול באוכלוסייה שביצעה מיונים והתקבלה (להן 'מאותרים'), לרבות החתמות קבע, חוזי קדצ, דין אישה כדין גבר בטיפול המדור.
בשעת חירום מדור איתור ומיון מהווה מרכז תגבורת מטכלי לגיוס אנשי המילואים לכלל יחידות הצבא.
מדור תכנון סיירות ולחימה - המדור האחראי על האיתור הקדם צבאי לסיירות, טיס ושיבוץ כלל הלוחמים במערך צה"ל.
ענף גיוס - מורכב ממדור פרט, מדור פסיכוטכני (להלן), מדור תנועה (המדור האחראי לתהליך המעבר של כל המתגייסים ברגעים שבהם הם הופכים ממלש"בים לחיילים עד רגע שיבוצם ביחידה, לקביעת ימי גיוס ולהכנת תחזיות גיוס) ומדור תכנון ומיצוי האמון על תכנון הצו הראשון בלשכות ומיצוי המלשבים.
מדור תנופה - כולל בתוכו מס' תאים: ר"מ ד' - מרכז את הטיפול בחיילים בעלי פרופיל 24 זמני.
ר"מ 3ב' - מרכז את הטיפול בחיילים שנעצרו, נכלאו או נידונו לעבודות שירות על ידי משטרת ישראל, ומקיים להם ועדות התאמה לשירות בהתאם.
תא קיצור שירות - מטפל בבקשות קיצור שירות מסיבות של לימודים, ת"ש וכדומה של חיילים בסמכות מז"י ובחיילים מסמכויות אחרות (אוויר, ים) שנדחתה בקשתם וערערו, תא קיצור שירות אחראי גם על אישורי דח"ש לחיילים הנמצאים בשירות סדיר.
תא תנועה - התא האחראי על תנועה בין סמכותית בצה"ל, הצהרות בנים יחידים ללחימה, מימוש הנחיות גחל"ת ושינויי מקצוע.
תא ספורטאים ומצטיינים - האחראי על כלל החיילים הספורטאים והאומנים של צה"ל.
תא שינוי שיבוץ - מטפל בבקשות חיילים לשינוי השיבוץ (טופס 55).
תא ועדות - אחראי על כלל ועדות ההתאמה לשירות (וה"ל) של כלל צה"ל, וכמו כן מקיים את "ועדות סמים" בהן נידונים חיילים שמואשמים בשימוש בסמים בעת שירותם, העונש יכול לכלול שחרור חריג מיידי מצה"ל ללא הטבות ואף מאסר.
מדור פסיכוטכני - המדור האחראי לתהליכי מיון ראשוניים הנעשים בצו הראשון.
בתהליכים אלה מקבלים המלשב"ים נתונים התחלתיים.
על סמך נתונים אלה הם מקבלים מיונים לתפקידים שונים או שיבוץ לתפקיד.
המדור אחראי על אימות הנתונים, הראיון האישי והמבחן הפסיכוטכני המתקיימים בצו הראשון, ועל תהליכים שונים הנוגעים לנתוני המלש"ב.
ענף מעוף - הענף האחראי על ארגון כלל התהליכים היחידתיים ועל מערכות המידע, הענף מורכב ממדור או"ב, מדור מע"מ, מדור שח"ף, ותחום מחקרי המידע בארגון.
או"ב - אחראי על בקרת כלל הארגון באמצעות בקרה תקופתית הנערכת על ידי סגל המדור, ניהול מערכת החריגים היחידתית ועל אתר ניהול הידע המשמש את כלל היחידה בניהול תוכניות עבודה, ביצוע תחקירי אירוע.
במדור או"ב ישנם שני צוותים:
צוות BI - צוות של Data Analysts מחיל תקשוב, אחראים על יצירת דשבורדים של בקרת תהליכים ומסכי מנהלים, בעזרת SQL, Python, וסטטיסטיקה.
צוות בקרה - אחראי על אפיון וכתיבת דוחות SQL לשימוש הלשכות ומפקדת מיטב.
מדור שח"ף - שיטות חדשנות ופרויקטים (לשעבר או"ש) - אחראי על ייזום והובלת פרויקטים ארוכי טווח, חקר תהליכים וחישוב הנדסי של משאבי היחידה
מדור מע"מ - מערכות מידע (לשעבר או"פ - אפיון ופיתוח) - המדור האחראי על אפיון, פיתוח ותחזוקה של מערכות המידע בשימוש היחידה.
מדור זה מתחלק לשלושה צוותים:
צוות מרום - אחראי על אפיון, פיתוח ותחזוקת מערכת ה-SAP ביחידה, ומאורגן לתאים לפי השלבים בהם עובר המלש"ב מכניסתו למערכת הצבאית לפני הצו הראשון עד יום גיוסו לצה"ל, ובנוסף אליהם צוות האמון על ארגון הרשאות בתוך מיטב.
צוות דיגיטל - אחראי על תחזוקה ופיתוח מערכות השירות (מערכות חיצוניות) המשמשות את מוקד מיטב ומספר יחידות אחרות.
כמו כן, הצוות האחראי על תחזוקת אתר ויישומון "מתגייסים ברשת".
צוות נחשון - אחראי על פיתוח, תחזוקה ואפיון של מערכות פנימיות לשימוש היחידה, מונה בתוכו תוכניתני מפתח רשת.
"ענף השירות", או לשעבר "לשכת הגיוס ברשת" - בסוף שנת 2010 הוקמה במיטב לשכת הגיוס ברשת.
לא מדובר בלשכה פיזית, אלא בלשכה אשר הרעיון העומד מאחוריה הוא טיפול בכל מה שאינו מחייב התייצבות פיזית של המלש"ב.
מרכז המידע והשירות - המרכז אחראי על מתן מענה לאוכלוסיית המלש"בים בתחומי הגיוס והשיבוץ לצה"ל.
מדור שיווק ודיגיטל (לשעבר תוכן וניו מדיה) - אחראי על יצירת וכתיבת התוכן לאתר האינטרנט בנוסף אחראי גם על עמוד הפייסבוק של יחידת מיטב, עמוד האינסטגרם של יחידת מיטב.
המדור אחראי על שירותי הגרפיקה, הצילום והעריכה של כל יחידת מיטב ופעילות מיטב ברשתות החברתיות.
מדור שירות ייחודי (ש"י) הבנוי מתחומי גרעין צבר ומתנדבים.
מטרת מדור ש"י לגייס את כל האוכלוסיות הייחודיות שאינן מחויבות בגיוס
תחום עולים - אחראי על גיוס העולים החדשים לצה"ל באמצעות תוכניות ייחודיות כגון צבר ומתנדבי חו"ל.
התחום מסייע לעולים חדשים ומנגיש עבורם את הליך הגיוס בזמן מקוצר ומזורז.
כמו כן, ישנם עולים אשר שוכנים בקיבוצים ומבצעים הכנה לקראת הצבא באמצעות מש"קיות עלייה שנבחרו על ידי ראש תחום גרעין צבר.
תחום מתנדבים - לשעבר, היה נחשב למדור עצמאי בשם "מדור מתנדבים" עד שנכנס תחת מדור ש"י והוגדר כתחום, אחראי על טיפול כלל אוכלוסיית המלש"בים המתנדבים לשירות אשר קיבלו פטור במעמד הצו הראשון מסיבה רפואית/נפשית ומעוניינים בכל זאת לפתוח בקשה ולהתחיל הליך מול הצבא ולהתגייס.
תחום מתנדבים מטפל במלשב"ים ובחיילים המתנדבים כאחד - כלומר, הטיפול לא נגמר לאחר הגיוס ותחום מתנדבים אחראי גם על מתן מענה וסיוע לחיילים בשירות ואף מפעיל מוקד עצמאי.
המדור הפסיכוטכני - אחראי על מענה של פניות הנוגעות לנושאים הפסיכוטכניים כגון קב"א, דפ"ר וריאיון אישי.
מדור גיוס - אחראי על מענה של פניות הנוגעות לתאריך גיוס, אחראי על מיצוי ראשוני של אוכלוסיית המלש"בים וכן על בקרת הליכי הגיוס של המלש"ב.
מדור קהילה - אחראי על הקשר של מיטב עם עמותות וארגונים שונים ולשותפים בקהילה כגון מכינות, שנות שירות, יתד, ניצוץ, מדריכי הקהילה, רכזי הכנה לצה"ל וכדומה.
המדור מפעיל מוקד אשר אחראי לתת מענה בנושאים השונים לשותפים.
בנוסף המדור מפעיל את "ניידת קהילה" שהתפקיד שלה הוא לסייר בין בתי הספר בארץ ולתת מענה לשאלות המלש"בים פנים מול פנים.
המדור אחראי גם על ההרצאות לכיתות י"ב על תהליכי המיון והשיבוץ והגיוס ועל ימי צה"ל והאירועים השונים כמו "פסטיבל מתגייסים".
תא יום המא"ה- אחראי על תכנון, זימון והוצאה לפועל של מיוני יום המא"ה לאוכלוסיית המלש"בים והמלש"ביות.
תא מא"ה אחראי על שיקוף תוצאות המיון למלש"ב בעת סיום המיון.
בנוסף, תא מא"ה נותן מענה לפניות ובקשות המלש"בים, ובוחן בקשות לערעור על ציוני יום המא"ה.
תחת יחידת מיטב נמצאות 5 לשכות הגיוס, הפרוסות ברחבי ישראל (תל השומר, באר שבע, טבריה, חיפה וירושלים).
לשכות הגיוס אמונות על תהליך המיון לשירות ביטחון, הכולל צו ראשון, קביעת פרופיל רפואי, שיבוץ במקצוע צבאי וכיוצא בזה.
לשכת הגיוס הגדולה ביותר היא בתל השומר ואילו הקטנה ביותר היא בטבריה.
בנוסף ללשכות הגיוס ישנם אתרי גיוס הפרוסים ברחבי הארץ: מוזיאון חיל הים בחיפה, גבעת התחמושת בירושלים ומוזיאון חיל האוויר בבאר שבע
כחלק מעידוד הגיוס ליחידות הקרביות של צה"ל, מקיימת יחידת מיטב מדי שנה בשיתוף עם האגודה למען החייל את פסטיבל המתגייסים של מועדון "יותר".
בכל שנה נבחרים להופיע האמנים הפופולריים ביותר בקרב בני הנוער כמו הזמרת נועה קירל, המנטליסט נבו אבוטבול ואחרים.
בפסטיבל ממוקמת לשכת גיוס ניידת בה פרוסות עמדות שירות המאוישות על ידי נציגי המדורים השונים ביחידת מיטב.
הנציגים מעניקים מענה לשאלות המלש"בים באופן ישיר על שאלות בנושאים מגוונים כגון נתונים אישיים, קורסים, מסלול העתודה, המיונים לסיירות וליחידות העילית ועוד.
כמו כן תוכלו לבקש לדחות ולהקדים את הגיוס ואף להגיש בקשה לתפקיד ספציפי המעניין אתכם במיוחד
בפסטיבל עומד מיצג של כלל החיילות בצה"ל, בו בני הנוער נחשפים לכל החילות, החטיבות והיחידות הלוחמות בצה"ל.
החיילים המשרתים ביחידות ובחילות השונים מסתובבים בפסטיבל על מדים ומעניקים לבני הנוער מענה על שאלותיהם והסברים על תפקידיהם.
מפקד תקופה הערות אל"ם אמיר רוגובסקי 2005–2007 החל תפקידו כרמ"ג (ראש מנהל גיוס) ומפקד בקו"ם והקים את הגוף המאוחד (מיטב), בתחילת 2009 קודם לדרגת תא"ל ומונה לרח"ט תומכ"א.
לאחר מכן התמנה לקשל"פ העורף, וב-1 בינואר 2012 מונה למפקד מיטב, לאחר מכן מונה לרמ"ח הפרט.
אל"ם ערן שני 2014–2016 בעברו, ראש ענף תגבורת סדיר.
לאחר מכן התמנה לרמ"ח משא"ן אט"ל.
ב-24 ביולי 2014 מונה למפקד מיטב ולאחר מכן קודם לדרגת תא"ל ומונה לרח"ט תומכ"א.
אל"ם יוסי מצליח 2016–2019 לאחר סיום תפקידו קודם לדרגת תא"ל ומונה כראש חטיבת הסגל באכ"א.
אל"ם נמרוד ארזואן 2019–2021 בעברו כיהן כקצין השלישות של עוצבת הגליל, סגן מפקד מיטב וראש מחלקת משאבי אנוש של אגף התקשוב וההגנה בסייבראל"ם אלון מצליח 2021–2024 פרש בסיום תפקידו מצה"ל.אל"ם יפעת יגר - אשר 2024 - מפקדת מיטב במהלך מלחמת חרבות ברזל.
תגי יחידות שהתמזגו למיטב ב-2006
יחידת מַגְלָן (יחידה 212) היא יחידת קומנדו בצה"ל, המתמחה בהשמדת מטרות איכות בעומק שדה הקרב וביצירת מודיעין צבאי באמצעות אמצעי לחימה מיוחדים ומתקדמים.
היחידה הוקמה בינואר 1986 תחת פיקוד עוצבת קלע דוד, לאחר כשלוש שנים עברה לעוצבת האש (אוגדה 98), והייתה כפופה לה עד דצמבר 2015. ב־27 בדצמבר 2015 הוכפפה לחטיבת עוז (עוצבה 89).
היחידה נקראת על שם העוף הנודד מגלן, שניתן לראותו גם בסיכת הלוחם של היחידה.
מפקד היחידה הראשון, סא"ל דני הרמן, סיפר מדוע בחר בציפור מגלן כשמה של היחידה:
סיכת היחידה עוצבה מחדש בידי אביחי פורת, לוחם ומפקד צוות ממחזור פברואר 1991. יצוין שכל היחידות שהוקמו תחת פיקוד עוצבת קלע דוד קיבלו שמות המתחילים באות מ'.
לאור לקחי לוחמת הנ"ט שגובשו בצה"ל לאחר מלחמת יום הכיפורים ומלחמת לבנון, החליט ראש חטיבת התורה והפיתוח במפקדת חילות השדה, תא"ל דורון רובין, בינואר 1986, כי יש להקים בצה"ל יחידה חדשה המתמחה בלוחמת נ"ט תוך שימוש באמל"ח מתקדם.
הקמת היחידה הוטלה על עוצבת קלע דוד בפיקודו של אל"ם בני (בנגה) בית אור, יעוד מגלן נקבע למבצעים חשאיים מיוחדים, ופותח עבורה מסלול הכשרת לוחמים ייחודי על ידי העוצבה.
בראשית דרכה כללה היחידה צוות צעיר שגויס בנובמבר 1985 בפיקודו של אורי וצוות בוגר שהורכב מלוחמים שגויסו מיחידות מובחרות שונות.
היחידה פעלה תחת פיקודה הישיר של עוצבת קלע דוד, לאחר כשלוש שנים עברה לעוצבת האש.
מספר חודשים לאחר גיוס צוות נובמבר 85' אשר היווה את ראשיתה של היחידה, מונה רס"ן דני הרמן למפקד הראשון של היחידה.
הרמן הוא יוצא סיירת גולני ששימש קודם לכן כמפקד פלנ"ט גולני.
הוא היה לאחר שחרור מצה"ל כאשר פנה אליו תא"ל דורון רובין, שהחליט על הקמת היחידה, וביקש ממנו לחזור לצבא כדי לפקד על היחידה.
לאחר שנה סיים את תפקידו.
מפקד העוצבה, בנגה, החליט למנות את מוטי יוגב למפקד הבא.
הצוותים שגויסו בנובמבר 1986 ובפברואר 1987 היו הראשונים לעבור מסלול הכשרת לוחם מוסדר של יחידת קומנדו עילית.
בשנים אלו גויסו רק שני צוותי לוחמים בשנה.
טקסי סוף המסלול התקיימו במעלה צין.
ב-1992 היחידה עמדה בפני פירוק ונותרו בה 12 לוחמים בלבד לפני סיום שירות כאשר מונה למפקדה טל רוסו, במטרה לשנות את ייעודה מיחידה שהדגש שלה זה נשק נ"ט ליחידת קומנדו.
רוסו צירף לשורת היחידה בוגרי סיירת מטכ"ל ובהם נפתלי בנט, עמרי הכהן ועופר וינטר ומחזורי הגיוס של היחידה הורחבו מאד.
בנט שהיה באותה התקופה מפקד צוות ביחידה, סיפר על תקופת הפיקוד של רוסו כי .
בין היתר הוביל רוסו את לוחמי היחידה במבצע דין וחשבון.
באפריל 1996, במהלך מבצע "ענבי זעם", פעל כוח של היחידה בפיקוד המ"פ נפתלי בנט, בגזרת כפר קאנא.
הכוח פעל בגזרה 8 ימים רצופים, במהלכם הרג הכוח מספר רב של מחבלים.
ביום השמיני לפעילותו נקלע הכוח לאש מרגמות.
בנט דיווח על כך לחפ"ק, שהחליט על סיוע ארטילרי ליחידה.
סוללת תותחי 155 מ"מ של חיל התותחנים ירתה חמישה פגזים לעבר מקור האש, וחלק מהפגזים נפלו על מחנה של האו"ם ובו פליטים לבנונים, שממנו או בקרבתו בוצע ירי חזבאללה.
בתקרית נהרגו 102 אזרחים ו־4 חיילי או"ם וכ־100 אזרחים נוספים נפצעו.
בעקבות התקרית הופעל לחץ בינלאומי כבד להפסיק את המבצע.
האינתיפאדה השנייה ומלחמת לבנון השנייה
במהלך האינתיפאדה השנייה הוסטה היחידה לפעילות ביהודה ושומרון, בעיקר בביצוע מעצרים של מבוקשים.
ב-19 במרץ 2002 תקפו שני מחבלים צוות טירונים מן היחידה, אשר זה עתה החל את האימון המתקדם, בשעה שתירגל לינה בשטח חמאם אל־מליח.
על אף ההתראה המודיעינית בדבר תקיפה אפשרית של חיילים ע"י חולייה מהכפר טובאס, החליט בכל זאת מפקד האימון המתקדם, רס"ן גיא חזות, להשאיר את החיילים בשטח, וללא ציוד מתאים ללחימה.
סגנו של טל ולוחמי הצוות שהקיצו משנתם הרגו את שני המחבלים לאחר קרב ארוך וקשה, שרק בסיומו הגיעה תגבורת מבסיס האימונים שממנו יצאו החיילים.
במהלך מבצע חומת מגן לחמה היחידה ברמאללה.
ב-13 במרץ 2003 ארעה תקרית קשה של הריגת המאבטחים בדרום הר חברון כאשר כוח מן היחידה ומסוק קרב של צה"ל הרגו בשוגג קצין בחופשה ומאבטח נוסף ששהו בסמוך ליישוב פני חבר.
בשל כך רשם מפקד פיקוד המרכז, משה קפלינסקי, הערה פיקודית בתיקו האישי של מפקד היחידה, דני קס לוין, ובמקביל קיבל הרמטכ"ל משה יעלון את המלצת האלוף שלא למנות את מפקד חטיבת יהודה, חגי מרדכי, למפקד חטיבת הצנחנים באותה השנה.
ב-19 ביולי 2006, במהלך מלחמת לבנון השנייה, נתקל כוח מהיחידה בחוליית מחבלים מעבר לגדר המערכת צפונית לאביבים.
במקום התפתחו חילופי אש כבדים.
זו הייתה הפעם הראשונה בה נפגשו הלוחמים עם מה שנודע מאוחר יותר כ"שמורת טבע" – מערכת הבונקרים הנסתרת שחפרו מחבלי חזבאללה.
במהלך הלחימה נהרגו שניים מחיילי היחידה ומערכת הבונקרים הושמדה וטוהרה.
בהמשך המלחמה, במבצע נערי החוף, פעלה היחידה בגזרה המערבית בדרום לבנון באזור שקיף אל חרדון והשמידה כ־150 מטרות, בהן כ־40 משגרי רקטות.
על פעילותה במלחמת לבנון השנייה קיבלה היחידה ציון לשבח יחידתי ממפקד פיקוד המרכז.
ב-18 באוקטובר 2011 אבטחה היחידה את חזרתו של גלעד שליט משבי החמאס.
בשנת 2014 השתתפו לוחמי היחידה, בפיקודו של מפקד היחידה סא"ל יובל גז, במבצע שובו אחים.
לוחמי היחידה היו שותפים לחשיפת גופות הנערים הנעדרים לאחר 18 ימים של חיפושים.
בהמשך השתתפה היחידה במבצע צוק איתן.
ב-30 ביולי 2014 נהרגו שלושה מלוחמי היחידה בעת טיפול במנהרה ממולכדת שהוסתרה במרפאה של אונר"א בדרום רצועת עזה.
ב־19 בינואר 2015 הוענק ליחידה צל"ש הרמטכ"ל על פעילותה במבצע צוק איתן.
ב-14 במאי 2018 היה כוח מהיחידה ערוך לאורך גבול ישראל-עזה, בשל העימותים שהתנהלו לאורך הגדר באותה תקופה.